Here is a page extracted from Wikipedia that may contain CSS, HTML, and a lot of unformatted text.

Title: منى الشاذلى
Content: منى محمد محمود أحمد الشاذلى (23 سبتمبر 1973م -), إعلاميه مصريه. قدمت كتير من البرامج السياسيه, و اهمها البرنامج الحوارى على قناه دريم الفضائيه المصريه العاشره مساء, و برنامج جمله مفيده 2012.

حياتها 
اتولدت فى القاهره و درست الاعلام فى الجامعه الأميركيه بالقاهره. اشتغلت بالعلاقات العامه فى شركه المقاولون العرب. فى بدايه حياتها الإعلاميه اشتغلت فى شبكه راديو و تلفزيون العرب اللى كانت بتبث من العاصمه الايطاليه روما بعد نجاحها فى مسابقه اختيار المذيعات, فى الاول كانت مراسله تليفزيونيه فى قناه art بتعمل لقاءات مع الممثلين و المغنيين, بعدها قدمت برامج تلفزيونيه منها برامج ترفيهيه و برامج مثل "القضيه لم تحسم بعد" و برنامج "لا أرى لا أسمع لا أتكلم" و برنامج "لا تذهب هذا المساء" على قناه الافلام. متجوزه من سمير يوسف مديرشركه آدم للانتاج الاعلامى و هو واحد من مؤسسى شبكه راديو وتلفزيون العرب و المدير التنفيذى لوكاله الاخبار العربيه, عندها تلت بنات. اصولها من محافظه الدقهليه و بالتحديد مدينه ميت غمر

البرامج اللى قدمتها

مصادر 

مواليد 1973
خريجين الجامعه الامريكيه بالقاهره
اعلاميات مصريات
مذيعات مصريات
شخصيات تلفزيونيه مصريه
دقهلاويه
ناس من ميت غمر